 Dabcan masuuliyadda dalka oo dhan ayeey u taalla iyo wasaarado badan, laakiin waxa ugu muhiimsan oo hadda Dastuuriyan noo yaalla waxa uu yahay in laga shaqeeyo in dalka uu ka dhaco tartan doorasho ah 2016-ka, dabcan sida aad ogtahay mudada Dastuuriga ah ee dowladan waxay ku egtahay Agust 2016-ka, markii taa la dhaafo wixii ka dambeeya waxaa loo baahnaan doonaa in umadda Soomaaliyeed ay masuuliyiintooda soo doortaan, laakiin qaabka lagu soo dooran lahaa ma cadda, waxaan howsheedii ku jirnaa in wada tashi ballaaran oo heer qaran ah aan dowladda kaliya ku ekeen, laakiin dowlad gobaleedyada iyo Bulshada rayidka ah iyo dowladdaba ay ku wada jiraan in laga tashado hanaankii wax loo dooran lahaa 2016, maadaama ay tahay Masuuliyad wadareed Annaga oo dhan inoo wada taalla ayuu hadalkiisa ku daray Wasiir Caynte. 